ועדת החוקה, חוק ומשפט, כנסת 16, פרוטוקול מספר 640, 2005-12-18 11:30

אליעזר כהן: אנחנו גם בדקנו בינינו אם צריכים את ישיבת מליאת הכנסת והתשובה היא לא.

אליעזר כהן: זאת אומרת מה שאנחנו מחליטים כאן יתפוס.

אליעזר כהן: ואני שאלתי גם אם סמכויות המעצר הם בכל פעילות מבצעית עם הצבא והמשטרה ובכל מקום בארץ והתשובה היא כן, אני מבין שזה נכון.

אליעזר כהן: אז אנחנו יודעים על מה אנחנו מדברים.

אליעזר כהן: הנטייה היא לאשר את זה, אז בואו, אם יש לכם עוד משהו להוסיף מהצד שלכם תוסיפו לפרוטוקול.

מורן יבין: אישור הוועדה לא מותנה בזמן,

חיים שמולביץ: אבל הצו עצמו של השר הוא אחת אחת לשנה או אחת לשנתיים.

חיים שמולביץ: מדובר ביחידת מצדה, היא היחידה המבצעית המרכזית של שירות בתי הסוהר, והיא יחידת השתלטות מבצעית, היא פועלת,

אליעזר כהן: זה לא יכול להיות שלא יהיו להם סמכויות מעצר, זה בנוי בתפקיד.

חיים שמולביץ: היא פועלת באירועים מורכבים בתוך מתקני הכליאה וגם יש לה פעילויות מחוץ מתקני הכליאה, בהתייחס לאסירים, בהתייחס לדברים שנוגעים לאסירים.

חיים שמולביץ: היחידה הזו היא מבצעת את המעצר של עצירים שיצאו לחופשה ולא חזרו, ואז הם בעצם נחשבים כבורחים עם משמעות חוקית, והם עושים את המעקב אחר אותם אלה ומעצרם.

חיים שמולביץ: והיא גם נותנת סיוע הן למשטרת ישראל והן לצה"ל בפעילויות בתחום ההתמחות של היחידה, שזה תחום התמחות ייחודי, שהם בנושא הזה אפילו המובילים בארץ.

חיים שמולביץ: כמובן שהדברים נעשים בצורה מתואמת ומסודרת ולפי בקשות הגופים.

חיים שמולביץ: בכל מה שקשור לשטחי הקו הירוק נדרשת ההסמכה על פי סעיף 39.

חיים שמולביץ: בכל מה שקשור לאזורים ניתנו צוים של מפקדי האזורים, והם בעצם גם יש להם את הסמכויות באזורים מכוח אותם צווים.

חיים שמולביץ: כולם עברו את ההכשרות הנדרשות, כפי שגם מתחייב על פי החוק, חלקם גם יוצאי משטרת ישראל, לרבות מפקד היחידה.

מפקד "מצדה": מבחינת רקע עברתי בערך את כל היחידות שרק אפשר, כולל דובדבן, ימ"ס, ימ"מ, שירות הבטחון, עברתי את רוב הזרועות והענפים.

מפקד "מצדה": היחידה היום מוגדרת גם כיחידת השתלטות מטכ"לית בנושא בני ערובה בכל הקשור למתקני כליאה בצבא, זהו, היחידה עצמה היא היום כבר עשרות אירועים ללא נפגעים עם יכולת מאוד מיוחדת בנושא של איך לעצור ולבצע מעצר ללא נפגעים, ניהול משא ומתן, הכל בנוי בפנים, כולל תחום הלחימה תוך כדי אמצעים לא קטלניים, שאנחנו מתמחים בנושא, אנחנו יודעים איך לעשות את זה ללא או עם מיעוט נפגעים, בצורה שגם הצבא השתמש בנו בצורה מאוד משמעותית, גם בהתנתקות, על מנת לחסוך חיי אדם.

אליעזר כהן: לא נשאר לי אלא לאחל לכם הצלחה, מינימום אבידות במבצעים.

חיים שמולביץ: אין ספק שהעובדה שפועלים במיומנות הזו גורמת לכך שבאמת אירועים חמורים נגמרים במצב שאין נפגעים, ואם אנחנו בוחנים את זה מול מה שקורה בעולם אז באמת אנחנו מובילים בתחום הזה.

אליעזר כהן: תודה רבה לכם, אישרנו את זה.

אליעזר כהן: תודה רבה, היה נעים מאוד, בהצלחה.